Diari Oficial de la Generalitat Valenciana


Sumari del DOGV 7992, del 03-03-2017 (2017/1780)

RESOLUCIÓ de 24 de febrer de 2017, del sotssecretari, per la qual es publica l'adjudicació de quatre beques per a la realització de pràctiques professionals en matèria de mitjans de comunicació social en les dependències de la Conselleria.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7992

Data del DOGV
:   03-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1780


Data del document
:   24-02-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 24 de febrer de 2017, del sotssecretari, per la qual es publica l'adjudicació de quatre beques per a la realització de pràctiques professionals en matèria de mitjans de comunicació social en les dependències de la Conselleria. [2017/1780]  
Per Resolució d'11 de juliol de 2016 (DOCV 7828, 14.07.2016), de la Conselleria de Sanitat Universal i Salut Pública, es convoquen quatre beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública. Una vegada finalitzat el termini de 10 dies hàbils perquè els interessats formulen al·legacions a la Resolució de 12 de gener de 2017, del sotssecretari de la Conselleria de Sanitat Universal i Salut Pública, per la qual es publiquen les llistes provisionals de quatre beques per a la realització de pràctiques professionals en matèria de mitjans de comunicació en les dependències de la Conselleria de Sanitat Universal i Salut Pública, després de la finalització del procés selectiu, de conformitat amb el que preveu l'Ordre 3/2016, de 29 de juny, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública, resolc:  
  
Primer  
Concedir quatre beques per a la realització de pràctiques professionals a les persones que s'indiquen en l'annex I, amb efectes des del dia 1 de març de 2017 fins al 28 de febrer de 2018.  
Transcorregut aquest termini, podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
Segon  
Els beneficiaris de la beca hauran de presentar, si és el cas, la documentació acreditativa del compliment dels requisits establits en la base segona de l'annex únic de l'Ordre 3/2016, de 29 de juny.  
  
  
Tercer  
Constituir, de conformitat amb el que estableix la base setze de l'Ordre 3/2016, de 29 de juny, una borsa de reserva prioritzada per ordre descendent de puntuació per a cobrir vacants produïdes per renúncia, abandó, incompliments d'obligacions o qualsevol altra incidència i que apareix com annex II de la present resolució (borsa prioritzada).  
  
Quart  
Contra la present resolució, que posa fi a la via administrativa, es podrà interposar recurs potestatiu de reposició davant l'òrgan que l'ha dictada en el termini d'un mes a comptar de l'endemà des de la seua publicació o bé, directament, recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins el termini de dos mesos a comptar des de l'endemà de la seua publicació davant la Sala Contenciosa Administrativa del Tribunal Superior de Justícia de la Comunitat Valenciana.  
  
València, 24 de febrer de 2017.- El sotssecretari: Ricardo Campos Fernández.